**SLOVENSKÝ VÝBOR SVETOVEJ ORGANIZÁCIE PRE PREDŠKOLSKÚ VÝCHOVU**

**Deň Materských škôl na Slovensku.**

Tento významný deň, nie len pre materské školy, ale aj pre našu Slovenskú republiku sa bude organizovať každoročne 4. novembra. Prečo sme sa rozhodli pre túto aktivitu? Významným medzníkom v dejinách predškolskej pedagogiky na Slovensku sa **stal dátum 4. november 1829**. V tento deň vznikla a bola založená v Banskej Bystrici prvá detská opatrovňa na území Slovenska. Jej zakladateľkou bola grófka Mária Terézia Brunswická. Česť a vďaka patrí tejto grófke za to, že vystihla špecifikum didaktiky materskej školy už v jej počiatkoch. Ďalším dôležitým medzníkom v slovenskom inštitucionálnom predprimárnom vzdelávaní bolo schválenie zákona č. 245/2008 Z. z. o výchove a vzdelávaní (školský zákon) , ktorým bola materská škola zaradená do sústavy škôl, aj keď jej absolvovanie nie je zo zákona povinné.

 Jedným z kľúčových dôvodov prečo podporiť myšlienku Dňa materských škôl na Slovensku je podpora Svetovej organizácie pre predškolskú výchovu najmä Poľského OMEP, ktorému Poľský parlament schválil v roku 2013 Národný Deň materských škôl - (predškolského vzdelávania).

Tieto tri významné medzníky podnietili SV OMEP k myšlienke zvýrazniť význam, poslanie a opodstatnenosť materských škôl aj na Slovensku organizovaním celonárodných ale aj spontánnych aktivít, ktoré môžu materské školy, zriaďovatelia, rôzne inštitúcie a organizácie realizovať v priebehu jedného mesiaca už od 5. októbra do dnešného dňa.

Preto aj našim c**ieľom bolo zapojiť aj rodičov do týchto školských aktivít. Z dôvodu mimoriadnej situácie Covid 19 sme si Deň materských škôl pripomenuli v dlhšom  časovom období a to od 3.11. do 12.11.2021 a to z dôvodu prerušenia prevádzky materskej školy z rozhodnutia RÚVZ Čadca pre respiračné ochorenia. Rodičov sme z aktivít vynechali.**

**S  deťmi 1.-8. triedy sme realizovali v čase od 3.11. do 11.11.2021 týždeň hraných a kreslených rozprávok**, tvorenie z lega, **vychádzky do prírody spojené s kruhovými hrami a bicyklovaním sa. Spoločne pani učiteľky a deti sme dôstojne , hravo a tvorivo oslávili tento významný deň. Deti boli ocenené pochvalnými listami.**

**V rámci tohto významného dňa sa 6 deti zapojilo do celoslovenskej výtvarnej súťaže Pramienok, peknými výtvarnými prácami zameranými na environmentálnu výchovu.**

**To, či sa Deň materských škôl na Slovensku stane tradíciou, závisí nielen od materských škôl, ale aj od všetkých, ktorí sú s nimi rôznym spôsobom spätí. Veríme, že profesionálna hrdosť nás všetkých pomôže k zvýšeniu statusu materských škôl v našej spoločnosti. Dúfame a veríme, že spoločnými silami a zapojením sa do aktivít, sa nám podarí tento deň uviesť do života v našom meste.**

**V materskej škole bola zrealizovaná výstavka výtvarných prác – rozprávok, ktoré zdobili chodby materskej školy. Výstavku si mohli pozrieť rodičia detí v čase keď ich ráno privádzali alebo popoludní odvádzali z materskej školy.**

Výstavku si prišiel pozrieť aj Mgr. Ladislav Vendrinský z oddelenie školstva, ktorému ďakujeme, že nás poctil svojou návštevou.

**Výstupy:** výstavka výtvarných rozprávkových posterov, článok web mesto, fotodokumentácia, [www.sedembodkovalienka.sk](http://www.sedembodkovalienka.sk)

Za kolektív pedagogických zamestnancov PhDr. Elena Gavláková, riaditeľka.